חוק הרשות הלאומית לתרבות היידיש

{{ח:התחלה}}
{{ח:כותרת|חוק הרשות הלאומית לתרבות היידיש, התשנ״ו–1996}}

{{ח:פתיח-התחלה}}
{{ח:מאגר|2000575}} {{ח:תיבה|ס״ח תשנ״ו, 182|חוק הרשות הלאומית לתרבות היידיש|https://fs.knesset.gov.il/13/law/13_lsr_211753.pdf}}; {{ח:תיבה|תשע״ד, 815|חוק השידור הציבורי|https://fs.knesset.gov.il/19/law/19_lsr_303857.pdf}}; {{ח:תיבה|תשע״ה, 292|תיקון מס׳ 2 לחוק השידור הציבורי|https://fs.knesset.gov.il/20/law/20_lsr_313946.pdf}}; {{ח:תיבה|תשע״ו, 656|תיקון מס׳ 4 לחוק השידור הציבורי הישראלי|https://fs.knesset.gov.il/20/law/20_lsr_324296.pdf}}; {{ח:תיבה|תשע״ח, 665|תיקון מס׳ 2|https://fs.knesset.gov.il/20/law/20_lsr_501305.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”הועד המנהל“ – הועד המנהל של הרשות כאמור {{ח:פנימי|סעיף 8|בסעיף 8}};
{{ח:ת|סוג=הגדרה}} ”המועצה“ – מועצת הרשות כאמור {{ח:פנימי|סעיף 5|בסעיף 5}};
{{ח:ת|סוג=הגדרה}} ”המנהל“ – המנהל הכללי של הרשות שמונה לפי {{ח:פנימי|סעיף 10|סעיף 10}};
{{ח:ת|סוג=הגדרה}} ”הרשות“ – הרשות הלאומית לתרבות היידיש שהוקמה לפי חוק זה;
{{ח:ת|סוג=הגדרה}} ”תרבות יידיש“ – לרבות שפה ולשון, ספרות, אמנויות ופולקלור יידיש;
{{ח:ת|סוג=הגדרה}} ”השר“ – שר החינוך התרבות והספורט.

{{ח:סעיף|2|הרשות ומטרותיה}}
{{ח:ת}} מוקמת בזה הרשות הלאומית לתרבות היידיש בישראל; מטרות הרשות הן –
{{ח:תת|(1)}} להעמיק בעם את הכרת תרבות היידיש על כל צורותיה ולטפח לשם כך את חקר התרבות האמורה והוראתה, לרבות באמצעי התקשורת למיניהם;
{{ח:תת|(2)}} לקדם, לסייע ולעודד את היצירה בת זמננו בלשון היידיש;
{{ח:תת|(3)}} לסייע בהקמה ובשימור של מוסדות שבהם מתנהלת פעילות המתייחסת לתרבות היידיש;
{{ח:תת|(4)}} לקדם, לסייע ולעודד את האיסוף, התיעוד והקיטלוג של אוצרות התרבות העממית שבעל פה והתרבות הכתובה על שפת היידיש;
{{ח:תת|(5)}} לקדם, לסייע ולעורר הוצאה לאור של יצירות נבחרות מהתרבות העממית ביידיש, וכן את הכתיבה ביידיש, הן במקור והן בתרגומים הולמים לעברית.

{{ח:סעיף|3|הרשות – תאגיד}}
{{ח:ת}} הרשות היא תאגיד.

{{ח:סעיף|4|הרשות – גוף מבוקר}}
{{ח:ת}} הרשות היא גוף מבוקר כמשמעותו {{ח:חיצוני|חוק מבקר המדינה#סעיף 9|בסעיף 9(2) לחוק מבקר המדינה [נוסח משולב], התשי״ח–1958}}.

{{ח:סעיף|5|המועצה|תיקון: תשע״ד, תשע״ה, תשע״ו}}
{{ח:ת}} לרשות תהיה מועצה של 21 חברים שימנה השר בהתייעצות עם נציגי המוסדות להשכלה גבוהה, ואלה חבריה:
{{ח:תת|(1)}} נציג השר;
{{ח:תת|(2)}} שני נציגים מטעם הממשלה;
{{ח:תת|(3)}} שני נציגים של מוסדות מוכרים להשכלה גבוהה כמשמעותם {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}};
{{ח:תת|(4)}} שלושה נציגים של המועצה העולמית ליידיש ותרבות יידיש;
{{ח:תת|(5)}} שני צעירים מדור ההמשך אוהבי יידיש;
{{ח:תת|(6)}} נציג אחד של הסתדרות המורים;
{{ח:תת|(7)}} נציג אחד של ארגון המורים העל־יסודיים;
{{ח:תת|(8)}} שני נציגים של אגודת הסופרים והעיתונאים ביידיש;
{{ח:תת|(9)}} שלושה נציגים של אגודת אמני ישראל;
{{ח:תת|(10)}} נציג אחד של רשות תאגיד השידור הישראלי כהגדרתו {{ח:חיצוני|חוק השידור הציבורי הישראלי|בחוק השידור הציבורי הישראלי, התשע״ד–2014}};
{{ח:תת|(11)}} נציג אחד של האקדמיה ללשון העברית;
{{ח:תת|(12)}} נציג אחד מקרב הציבור.

{{ח:סעיף|6|יושב ראש המועצה}}
{{ח:ת}} השר ימנה את יושב ראש המועצה ואת ממלא מקומו הקבוע מבין חברי המועצה.

{{ח:סעיף|7|תפקידי המועצה|תיקון: תשע״ח}}
{{ח:ת}} תפקידי המועצה יהיו;
{{ח:תת|(1)}} להתוות את קווי הפעולה של הרשות;
{{ח:תת|(2)}} לאשר את תקציב הרשות ולהגישו לאישור השר ושר האוצר;
{{ח:תת|(3)}} לפקח על ביצוע המדיניות של הרשות ועל תכניותיה;
{{ח:תת|(4)}} לקבוע נוהל לקבלת תרומות, עיזבונות ומענקים.

{{ח:סעיף|8|הועד המנהל}}
{{ח:תת|(א)}} המועצה תבחר מבין חבריה ועד מנהל של שבעה חברים.
{{ח:תת|(ב)}} המועצה רשאית לאצול מסמכויותיה לועד המנהל למעט הסמכתו לקבוע את המדיניות הכללית ולאשר את תקציב הרשות.

{{ח:סעיף|9|תקנון}}
{{ח:תת|(א)}} הועד המנהל יתקין, תוך שנה אחת מיום מינויו ולאחר היוועצות במועצה, את תקנון המועצה ובו יהיו, בין השאר, הוראות בדבר פעולות המועצה, הועד המנהל, המנהל ושאר מוסדותיה, סמכויות המוסדות וחובותיהם, סדרי עבודתם ובכלל זה הוראות בדבר מנין חוקי, דרכי קביעת התקציב והבאת שינויים ותיקונים בתקנון, ככל שאלה לא נקבעו לפי חוק זה.
{{ח:תת|(ב)}} התקנון וכל שינוי בו יובאו לאישור המועצה.

{{ח:סעיף|10|המנהל ותפקידיו}}
{{ח:תת|(א)}} המועצה באישור השר תמנה מנהל כללי לרשות.
{{ח:תת|(ב)}} המנהל ממונה על ביצוע תפקידי הרשות ויישום החלטות המועצה והועד המנהל.

{{ח:סעיף|11|כהונת המנהל}}
{{ח:תת|(א)}} תקופת כהונתו של המנהל תהיה ארבע שנים; המועצה, באישור השר, רשאית לשוב ולמנותו לתקופות נוספות.
{{ח:תת|(ב)}} המנהל יחדל לכהן לפני תום תקופת כהונתו באחת מאלה:
{{ח:תתת|(1)}} התפטר במסירת כתב התפטרות לשר וליושב ראש המועצה;
{{ח:תתת|(2)}} המועצה החליטה על הפסקת כהונתו ברוב של לפחות שני שלישים מכלל חבריה;
{{ח:תתת|(3)}} הורשע או הוגש נגדו כתב אישום בשל עבירה שלדעת היועץ המשפטי לממשלה יש עמה קלון.

{{ח:סעיף|12|תקופת כהונה}}
{{ח:ת}} חברי המועצה יתמנו לשלוש שנים, ואפשר לשוב ולמנותם לתקופות נוספות.

{{ח:סעיף|13|פקיעת כהונה}}
{{ח:ת}} חבר המועצה יחדל לכהן לפני תום תקופת כהונתו באחת מאלה:
{{ח:תת|(1)}} התפטר במסירת כתב התפטרות לשר;
{{ח:תת|(2)}} הורשע בעבירה שלדעת היועץ המשפטי לממשלה יש עמה קלון;
{{ח:תת|(3)}} חדל להיות עובד המשרד הממשלתי או עובד או חבר בגוף שאותו הוא מייצג במועצה;
{{ח:תת|(4)}} לגבי נציג הציבור – אם נתמנה להיות עובד מדינה.

{{ח:סעיף|14|העברה מכהונה}}
{{ח:ת}} השר רשאי להעביר חבר מועצה מכהונתו לפני תום תקופת כהונתו אם נבצר ממנו דרך קבע למלא את תפקידו.

{{ח:סעיף|15|תוקף פעילות}}
{{ח:ת}} קיום המועצה והועד המנהל, סמכויותיהם ותוקף החלטותיהם ופעולותיהם לא ייפגעו מחמת שנתפנה מקומו של חבר בהם, או מחמת ליקוי במינויו או בהמשך כהונתו.

{{ח:סעיף|16|ניגוד ענינים}}
{{ח:תת|(א)}} חבר המועצה או הועד המנהל יימנע מהשתתפות בדיון ומהצבעה בישיבות המועצה או הועד המנהל אם הנושא הנדון עלול לגרום לו להימצא, במישרין או בעקיפין, במצב של ניגוד ענינים בין תפקידו כחבר המועצה או הועד המנהל לבין ענין אישי שלו או לבין תפקיד אחר שלו, חבר המועצה או הועד המנהל לא יטפל במסגרת תפקידו ברשות בנושא כאמור גם מחוץ לישיבות המועצה.
{{ח:תת|(ב)}} נתברר לחבר המועצה או חבר הועד המנהל כי הנושא הנדון עלול לגרום לו להימצא במצב של ניגוד ענינים כאמור בסעיף קטן (א) יודיע על כך ליושב ראש המועצה.
{{ח:תת|(ג)}} בסעיף זה –
{{ח:תת|סוג=הגדרה}} ”ענין אישי“ – לרבות ענין אישי של קרובו או ענין של גוף שחבר המועצה או חבר הועד המנהל או קרובו מנהלים או עובדים אחראים בו, או ענין של גוף שיש להם בו חלק בהון המניות, בזכות לקבל רווחים, בזכות למנות מנהל או בזכות הצבעה;
{{ח:תת|סוג=הגדרה}} ”קרוב“ – בן זוג, הורה, ילד, אח או אחות או אדם אחר הסמוך על שולחנו של חבר המועצה או חבר הועד המנהל.

{{ח:סעיף|17|מימון פעילות|תיקון: תשע״ח}}
{{ח:תת|(א)}} הרשות תגיש לשר ולשר האוצר, לאישורם, לא יאוחר מיום 31 ביולי בכל שנה, את הצעת התקציב של הרשות לגבי שנת התקציב הבאה.
{{ח:תת|(ב)}} התקציב השנתי לפעילותה של הרשות ימומן מתקציב המדינה.
{{ח:תת|(ג)}} חלקו של התקציב השנתי מתוך תקציב המדינה ייקבע בחוק התקציב השנתי ויועבר לרשות, בכפוף לתנאים שיורה עליהם החשב הכללי במשרד האוצר, ככל שיורה, לעניין דיווח ולעניין פיקוח ובקרה תקציביים; לעניין זה, ”חוק תקציב שנתי“ – כמשמעותו {{ח:חיצוני|חוק יסודות התקציב|בחוק יסודות התקציב, התשמ״ה–1985}}.
{{ח:תת|(ד)}} על אף האמור בסעיף קטן (ב), הרשות רשאית לקבל תרומות, עיזבונות ומענקים, מעבר לאומדן שנקבע להכנסות אלה בתקציב השנתי (בסעיף קטן זה – הכנסות נוספות), והכול בהתאם לנוהל שתקבע המועצה באישור השר ושר האוצר; קיבלה הרשות הכנסות כאמור, תהיה רשאית לשלם ולהתחייב גם מתוך סכומים אלה, לאחר שאושרו כדין כתקציב נוסף; קיבלה הרשות הכנסות נוספות מגוף מבוקר כמשמעותו {{ח:חיצוני|חוק מבקר המדינה#סעיף 9|בסעיף 9(1), (2), (4) או (5) לחוק מבקר המדינה, התשי״ח–1958 [נוסח משולב]}}, תהיה הרשות רשאית לשלם ולהתחייב כאמור, אם ההוצאה אושרה כדין בתקציב הגוף המבוקר, וניתנה על כך הודעה לשר ולשר האוצר.
{{ח:תת|(ה)}} הרשות תפרסם את הנוהל שנקבע בהתאם לסעיף קטן (ד), באתר האינטרנט שלה.

{{ח:סעיף|18|איסור העברת נכסים}}
{{ח:תת|(א)}} הרשות לא תהא רשאית למכור או להעביר בדרך אחרת נכס שבבעלותה, למעט נכסים שפרטים לגביהם לרבות סוגם ושווים נקבעו בתקנות, אלא באישור השר.
{{ח:תת|(ב)}} הרשות לא תהא רשאית למשכן נכס שברשותה או להשכירו לתקופה העולה על עשר שנים, אלא באישור השר; שכירות המקנה זכות לחדשה או להאריכה וכן שכירות לתקופה נוספת שבצירופה לקודמות היו יחד עולות על עשר שנים – טעונה אישור כאמור בסעיף קטן זה.
{{ח:תת|(ג)}} הרשות לא תיטול הלוואה העולה על סכום שקבע השר בתקנות, אלא באישור השר.

{{ח:סעיף|19|דין וחשבון שנתי|תיקון: תשע״ח}}
{{ח:ת}} המנהל יכין דין וחשבון שנתי על פעולות הרשות וכן על תקציב הרשות וביצועו ויגישו לשר באישור המועצה.

{{ח:סעיף|20|דין הרשות}}
{{ח:ת}} דין הרשות כדין המדינה לענין תשלום מסים, מס בולים, אגרות, ארנונות, היטלים ותשלומי חובה אחרים.

{{ח:סעיף|20א|הכרה כמוסד ציבורי|תיקון: תשע״ח}}
{{ח:ת}} בלי לגרוע מהוראות {{ח:פנימי|סעיף 20|סעיף 20}}, לעניין {{ח:חיצוני|פקודת מס הכנסה|פקודת מס הכנסה}}, יראו את הרשות כמוסד ציבורי לפי {{ח:חיצוני|פקודת מס הכנסה#סעיף 9.2|סעיף 9(2) לפקודה האמורה}}.

{{ח:סעיף|21|אי תלות}}
{{ח:ת}} בתחום סמכויותיה לפי חוק זה ולפי התקנון, תהא הרשות בת חורין לכלכל את עניניה.

{{ח:סעיף|22|ביצוע ותקנות}}
{{ח:ת}} שר החינוך התרבות והספורט ממונה על ביצוע חוק זה והוא רשאי להתקין תקנות לביצועו.

{{ח:סעיף|23|תחילה}}
{{ח:ת}} תחילתו של חוק זה שלושה חודשים מיום פרסומו ברשומות.

{{ח:חתימות|נתקבל בכנסת ביום ט״ז באדר התשנ״ו (7 במרס 1996).}}
* '''שמעון פרס'''
ראש הממשלה
* '''אמנון רובינשטיין'''
שר החינוך התרבות והספורט
* '''עזר ויצמן'''
נשיא המדינה
* '''שבח וייס'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]